armvectores/hy_wikipedia_2023 huggingface dataset:
Նավթագործների պողոտա

Նավթագործների պողոտա (ադրբ.՝ Neftçilər Prospekti, նախկին անվանումներ՝ Ալեքսանդր II-ի ափափողոց, Գուբանովի ափափողոց, Ստալինի պողոտա, 1961 թվականից ստացել է ընթացիկ անվանումը), Բաքվի կենտրոնական փողոցներից մեկը։ XX դարի այստեղ էին գտնվում առևտրականների վաճառասեղանները, որտեղ չորացրած մրգերի մեծավաճառ էր։
Նավթագործների պողոտայի վրա են գտվնւմ հետևյալ օբյեկտները.

Պետական նավթային հիմնադրամի գրասենյակ,
Մուղամի միջազգային կենտրոն,
Կուսաց աշխատական,
Աբդուլլա Շաիգի անվան տիկնիկների թատրոն,
Թանգարանային կենտրոն
Կառավարության տուն,
Բաքվի նավահանգիստ։


== Արտաքին հղումներ ==
Բաքվի փողոցների և հրապարակների հին անվանումները
Նովոկարաչևո

Նովոկարաչևո (ռուս.՝ Новокарачево, բաշկիրերեն՝ Яңы Ҡарас), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրիանո

Անդրիանո (իտալերեն՝ Andriano), կոմունա Իտալիայում։ Գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 912 մարդ, բնակաչության խտությունը՝ 228 մարդ/կմ²։ Զբաղեցնում է 4 կմ²։ Փոստային ինդեքս՝ 39018, հեռախոսային կոդ՝ 0471:


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0471 510105
Էլեկտրոնային փոստ՝ info@comune.andriano.bz.it
Պաշտոնական կայք՝ http://www.comune.andriano.bz.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալբին Կուրտի

Ալբին Կուրտի (ալբ․՝ Albin Kurti, մարտի 24, 1975(1975-03-24), Պրիշտինա), Կոսովոյի քաղաքական գործիչ։ Ինքնորոշում կուսակցության առաջնորդ։


== Կենսագրություն ==
Սովորել Է Պրիշտինայի համալսարանում, Պրիշտինայի համալսարանի ուսանողների անկախ միության ղեկավարն էր և ալբանացի ուսանողների հուզումների կազմակերպիչներից մեկը, որոնք հանդես էին գալիս Հարավսլավիայի փլուզման և տեղի սերբերի վտարման օգտին։ 1997 թվականին նա միացավ Կոսովոյի ազատագրման բանակի գրոհայիններին։ 1997-1999 թվականներին նա կազմակերպել էր ուսանողների բողոքի ցույցերը Պրիշտինայում և Կոսովոյի այլ խոշոր քաղաքներում։ 1999 թվականին դատապարտվել է 15 տարվա ազատազրկման, 2001 թվականին Միլոշևիչի անկումից հետո ազատ է արձակվել նոր հարավսլավական կառավարությունը։
Այդ ընթացքում նա ստացել է Կոսովոյի անջատողականների ամենահայտնի առաջնորդներից մեկի կարգավիճակը։ Կուրտին ձեռք է բերել լայն քաղաքական փորձ և աջակցություն արտասահմանում Վաշինգտոնում, Նյու Յորքում, Բրյուսելում, Կոպենհագենում և Ստրասբուրգում Եվրոպական խորհրդարանում։ Նա հանդիպել է նաև Արևմտյան Եվրոպայի և ԱՄՆ բարձրաստիճան ներկայացուցիչների հետ։
2020 թվականի մարտի 25-ին Կոսովոյի խորհրդարանը անվստահության վոտում է հայտնել Կուրտիի կառավարությանը COVID-19 համավարակի հետ կապված արտակարգ դրություն մտցնելուց հրաժարվելու համար։


== Ծանոթագրություններ ==


== Արտաքին հղումներ ==
Kosova Crisis Center(անգլ.)
Ուստ-Բազա

Ուստ-Բազա (ռուս.՝ Усть-База, խակ.՝ Паза пилтiрi), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սֆինքսն Ագոստից

Սֆինքսն Ագոստից (իսպ.՝ Esfinge de Agost), Մ.թ.ա. 6-րդ դարի վերջի կրաքարե իբերիական քանդակ :


== Պատմություն ==
Սֆինքսը հայտնաբերվել է Իսպանիայի Ալիկանտե նահանգի Ագոստ քաղաքից 1893 թվականին, հեղինակը անհայտ է։
82 սմ բարձրությամբ վնասված քանդակը ներկայացնում է սֆինքսի, որն ունի կնոջ գլուխ, թևավոր առյուծի մարմին և օձի պոչ։ Սֆինքսը եղել է գերեզմանի մի մաս՝ հետմահու իր մեջ կրելու հանգուցյալի հոգին։
Այն գտնվում է Մադրիդի Ազգային հնագիտական թանգարանում 38445 ներքո։


== Տվյալներ ==
Չափերը։ 82 սմ բարձրություն, 56 սմ լայնություն, 26 սմ խորություն
Վրան առկա են վնասվածքներ, աղճատումներ
Հուղարկավորության սյուն
Ոճը՝ հին իբերիական, հունական ազդեցություն
Փորագրված կրաքար
Սֆինքսի պատկերով ֆիգուր


== Տես նաև ==
Ազգային հնագիտական թանգարան (Մադրիդ)
Ցուլը Օսունայից
Սֆինքս
Ագոստ


== Պատկերասրահ ==

		
		


== Գրականություն ==
Chapa Brunet, Teresa (1980). «V». ESCULTURA ZOOMORFA IBÉRICA EN PIEDRA. Universidad Complutense de Madrid. p. 939 y sgtes.


== Ծանոթագրություններ ==


== Արտաքին հղումներ ==
Ayuntamiento de Agost-ի կայքը
(2435) Հորեմհեբ

(2435) Հորեմհեբ (անգլ.՝ Horemheb), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,203348 ա. մ., առավելագույնը մոտենում է 1,7529 ա. մ. հեռավորության վրա և հեռանում 2,6538 ա. մ.։ Արեգակի շուրջ մեկ ամբողջական պտույտ է կատարում 1194,6 երկրային օրվա ընթացքում, իր ուղեծրով շարժվելով միջինում 0,301356 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2435) Հորեմհեբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆաբրիկա

Ֆաբրիկա (լատ.՝ fabrica - արհեստանոց, faber - արհեստավոր), արդյունաբերական ձեռնարկություն, որը հիմնվում է մեքենաների համակարգի կիրառման վրա, խոշոր մեքենայական արտադրության ձև։ Քաւլանտ․ իմաստով «ֆաբրիկա» և «գործարան» հասկացությունները նույնացվում են։ Սովորաբար
Ֆաբրիկա են կոչվում թեթև և արդյունահանող արդյունաբերության ձեռնարկությունները։ Պատմականորեն ֆաբրիկան հաջորդել է մանուֆակտուրային, առաջացել XVIII դարի վերջին երրորդի և XIX դարի 1-ին քառորդի արդյունաբերական հեղաշրջման հետևանքով։ Մանուֆակտուրային արհեստանոցից ֆաբրիկային անցնելու ելակետ է ծառայել բանող մեքենայի առաջացումն ու մեքենաների համակարգի զարգացումը։ Մանուֆակտուրայից ֆաբրիկայի անցման հետ կապիտալիստական արդյունաբերությունը թևակոխում է խոշոր մեքենայական արտադրության փուլը։
Ֆաբրիկային արտադրությունն աշխատանքի միջոցների կատարելագործման հետ անընդհատ ձևափոխվում է։ Նրանում խոշոր տեղաշարժեր կատարվեցին արդի գիտատեխնիկական առաջընթացի պայմաններում։ Որպես ձեռնարկության ավանդական ձև՝ ֆաբրիկան (գործարանը) իր տեղն ավելի ու ավելի է զիջում ձեռնարկությունների համալիրին և դառնում դրա տեխնոլոգիական օղակը։ 


== Գրականություն ==
Покровский В. И. (1890–1907)։ «Фабрика»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Фабрика / Д. Г. Плахотная // Франкфурт — Чага. — М. : Советская энциклопедия, 1978. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 28).
В. Дж. Стивенсон Управление производством = Production/Operation Management / пер. с англ. Ю. М. Солдека. — 5-е. — М.: Бином, 1999. — 928 с. — ISBN 5-7898-0124-6
Biggs, Lindy The rational factory: architecture, technology, and work in America's age of mass production. — Johns Hopkins University Press, 1996. — ISBN 978-0-8018-5261-9
Սկանիելլո

Սկանիելլո (իտալերեն՝ Scagnello), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 218 մարդ (2008 թվականի տվյալներով)։ Բնակչության խտությունը՝ 27 մարդ/կմ²։ Տարածքը՝ 8 կմ²։ Փոստային ինդեքս՝ 12070։ Հեռախոսային կոդ՝ 0174։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0174 783310


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկիտենկի (գյուղ, Դեմիդովսկի շրջան)

Նիկիտենկի (ռուս.՝ Никитенки), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրովկա (գյուղ, Ժմերինկայի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Պետրովկա գյուղում բնակվում էր 47 մարդ։ Բնակավայրը զբաղեցնում է 0,297 կմ² տարածք։ Բնակչության խտությունը կազմում էր 158,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփան Սաֆարյան

Ստեփան Ռուբենի Սաֆարյան  (դեկտեմբերի 12, 1922(1922-12-12), Երևան, Հայկական ԽՍՀ, ԱԽՖՍՀ - 1987), խորհրդային պետական աշխատող, ԽՄԿԿ անդամ (1950)։


== Գործունեություն ==
Ավարտել է խորհրդային աոևտրի համամիութենական ինստիտուտը (1949)։ ՀԽՍՀ ֆինանսների նախարար (20.06.1969-20.06.1975)։ 
1940-1945 թվականներին ծառայել է խորհրդային բանակում։ 1946 թվականից աշխատել է ՀԽՍՀ Մինիստրների խորհրդի ապարատում (գործերի կառավարչի օգնական, ֆինանսների և բանկերի բաժնի վարիչ), 1957-1958 թվականներին՝ ՀԿԿ ԿԿ-ում, 1958 թվականին՝ ՀԽՍՀ պետպլանի նախագահի տեղակալ, 1959 թվականից՝ ՀԽՍՀ առևտրի նախարարի առաջին տեղակալ, 1965 թվականից՝ պետբանկի հայկական հանրապետական գրասենյակի կառավարիչ։ 1968-1975 թվականներին՝ ՀԽՍՀ ֆինանսների նախարար։ 1975 թվականից ՀԽՍՀ առևտրի նախարար։ Եղել է ՀԿԿ ԿԿ-ի անդամ (1971 թվականից), ՀԽՍՀ VII - IX գումարումների Գերագույն խորհրդի պատգամավոր, ՀԿԿ XXV-XXVII համագումարների պատգամավոր։


== Մրցանակներ ==
Պարգևատրվել է Աշխատանքային կարմիր դրոշի 2, «Պատվո նշան» և ժողովուրդների բարեկամության շքանշաններով։


== Ծանոթագրություններ ==
(4431) Հոլենղոլե

(4431) Հոլենղոլե (անգլ.՝ Holeungholee), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 28-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,062551 ա. մ., առավելագույնը մոտենում է 2,7586 ա. մ. հեռավորության վրա և հեռանում 3,3665 ա. մ.։ Արեգակի շուրջ մեկ ամբողջական պտույտ է կատարում 1957,6 երկրային օրվա ընթացքում, իր ուղեծրով շարժվելով միջինում 0,183899 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4431) Հոլենղոլե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեչինցի

Սեչինցի (ուկրաիներեն՝ Січинці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Սեչինցի գյուղում բնակվում էր 937 մարդ։ Բնակավայրը զբաղեցնում է 1708 կմ² տարածք։ Բնակչության խտությունը կազմում էր 548,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երեք ընկեր (ֆիլմ, 1935)

«Երեք ընկեր» (ռուս.՝ «Три товарища»), խորհրդային կինոկատակերգություն, որը նկարահանել է ռեժիսոր Սեմյոն Տիմոշենկոն 1935 թվականին։ Ֆիլմում դերասան Նիկոլայ Բատալովը կատարել է իր վերջին դերը կինոյում։


== Սյուժե ==
Մի փոքր քաղաք է գալիս նոր շինարարության պետ Զայցևտ։ Այստեղ աշխատում են Կարմիր բանակի նրա նախկին երկու զինակիցներ՝ թղթի գործարանի տնօրեն Գլինկան ու փայտեղենի լաստառաքման պետ Լացիսը։ Զայցևը պայքարում է թղթի գործարանի արագ ընդլայնման համար և շրջապատում է իրեն կորզիչների ու շահամոլների խմբով։ Չնայած վաղեմի բարեկամությանը, մի շարք բացահայտումներից հետո նա ստիպված է լքել քաղաքը։


== Դերերում ==
Նիկոլայ Բատալով – Լացիս
Վերոնիկա Պոլոնսկայա – Իրինա (Արինա), Լացիսի կինը
Անատոլի Գորյունով – Գլինկա
Տատյանա Գուրեցկայա – Վարյա, Գլինկայի կինը
Միխայիլ Ժարով – Զայցեւ
Վալերի Սոլովցով – Գուբենկո
Նիկոլայ Միչուրին
Նատալյա Գիցերոտ – ատամնաբույժ


== Նկարահանող խումբ ==
Սցենարի հեղինակներ՝ Ալեքսեյ Կապլեր, Տատյանա Զլատոգորովա
Ռեժիսոր՝ Սեմյոն Տիմոշենկո
Օպերատորներ՝ Վլադիմիր Դանաշևսկի, Բորիս Կուլիկովիչ
Նկարիչներ՝ Վլադիմիր Կալյագին, Նիկոլայ Սուվորով
Կոմպոզիտոր՝ Իսահակ Դունաևսկի
Երգերի տեքստերի հեղինակ՝ Միխայիլ Սվետլով
Հնչյունային ռեժիսոր՝ Պյոտր Վիցինսկի


== Վիդեո ==
Ֆիլմը թողարկվել է «Формат А» և «Восток В» տեղայնացնող ընկերությունների կողմից տեսաժապավենների վրա։ Ֆիլմը թողարկվել է նաև DVD-ով «Восток В» ընկերության կողմից։


== Ծանոթագրություններ ==
Բալագան (գյուղ, Կրասնոարմեյսկի շրջան)

Բալագան (ուկրաիներեն՝ Балаган), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բալագան գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոս (Էրզրումի գավառ)

Անվան այլ կիրառումների համար տե՛ս՝ Սոս (այլ կիրառումներ)Սոս, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 20 կմ հյուսիս-արևելք, Մուրց գետի ձախակողմյան վտակներից մեկի ափին։


== Անվան ստուգաբանություն ==
Ըստ Ղ. Ալիշանի գյուղի անվանումը կապված է այստեղ երբևէ եղած սոսիների պուրակի հետ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կոստանդնուպոլսի պայմանագիր (1724)

Ռուս-թուրքական պայմանագիր, Ռուս-օսմանյան պայմանագիր, Կոստանդնուպոլսի պայմանագիր, ստորագրվել է 1724 թվականի հունիսի 12 (հունիսի 23)-ին Կոստանդնուպոլսում՝ Ռուսաստանի և Օսմանյան կայսրության միջև՝ միմյանց մեջ բաժանելով Սեֆյան Պարսկաստանի տարածքներն Անդրկովկասում։ Պայմանագրի համաձայն Ռուսաստանը պահպանում էր 1723 թվականի Պետերբուրգի պայմանագրով Իրանից անցած շրջանները Կասպից ծովի արևմուտքում։ Թուրքիային էին մնում Անդրկովկասը և հյուսիսիրանական հողերը, որոնք առաջ պատկանում էին Իրանին։ Պայմանավորվող կողմերի կառավարությունները պարտավորվում էին աջակցել Իրանական պետության անկախության պահպանմանը։ Պայմանագիրը օգնեց պահպանելու խաղաղություն այն կնքող կողմերի միջև, բայց միևնույն ժամանակ հնարավորություն ընձեռեց թուրքերին ներխուժելու Արևելյան Հայաստան՝ Արցախում և Սյունիքում հայ ժողովրդի ազատագրական պայքարը ճնշելու և այնտեղ իրենց տիրապետությունը հաստատելու նպատակով։
Զավեն Ավագիմով

Զավեն Ավագիմով (ռուս.՝ Авагимов Завен Андреевич, մարտի 18 (31), 1910, Բաքու, Ռուսական կայսրություն), ադրբեջանցի խորհրդային նկարիչ։ Ադրբեջանի արվեստի վաստակավոր գործիչ (1960 թվական)։  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Ծնվել է 1910 թվականի մարտի 18-ին, Բաքվում (Ադրբեջան)։
Եղել է ԽՍՀՄ նկարիչների միության անդամ։
1929-32 թվականներին սովորել է Ադրբեջանի գեղարվեստական ուսումնարանում։ 1932 թվականից մասնակցել է ցուցահանդեսների։
Նկարել է դիմանկարներ, մասնավորապես` Երկրորդ համաշխարհային պատերազմի մասնակիցների դիմանկարներ, և ժանրային նկարներ։


== Հիմնական աշխատանքներ ==
«Սամուր Դիվիչինսկու ջրանցքի բացումը» (1937 թվական),
«Ալեքսանդր Մակեդոնացու մենամարտը եթովպացի առաջնորդի հետ» (1945 թվական),
«Դեսանտի իջեցում» (1946 թվական, Ադրբեջանի արվեստի թանգարան),
«Սոցիալիստական Բաքուն» (1951 թվական, Ադրբեջանի արվեստի թանգարան),
«Կեչիները» (1955 թվական),
«Աշուղի երգը» (1958 թվական)։


== Ծանոթագրություններ ==


== Արտաքին հղումներ ==
Авагимов Завен Андреевич
Zaven Andreevich Avagimov
Իդա Ադամյանց

Իդա (Անահիտ) Ադամյանց (անգլ.՝  Ida Adamoff, հունիսի 26, 1910(1910-06-26), Մոսկվա, Ռուսական կայսրություն - հունիսի 5, 1993(1993-06-05), Փարիզ), հայ առաջին պրոֆեսիոնալ թենիսիստուհին։ Իդա Վարդանի Ադամյանցը (Ադամովա)` հայազգի առաջին պրոֆեսիոնալ թենիսիստուհին է, որը մասնակցել է միջազգային պաշտոնական մրցաշարերին, այդ թվում նաև հանրահայտ Ուիմբլդոնի մրցաշարին և Ֆրանսիայի թենիսի բաց առաջնությանը։


== Կենսագրություն ==
Իդա Ադամյանցը ծնվել է պետական ծառայող Վարդան Ադամյանցի ընտանիքում։ Բոլշևիկյան հեղաշրջումից հետո, 1918 թվականին մեծահարուստ Ադամյանցների գերդաստանը հեռանում է Ռուսաստանից և հաստատվում Փարիզի Պասսի արվարձանում։ 1926 թվականի գարնանը թենիսիստների մի փոքր խումբ, ժամանակին էլիտար համարվող «Սանկտ Պետերբուրգի մարզական խմբակի» անդամները, վարձակալում են երկու մարզադաշտ` «Մամեբի» ակումբի տարածքում, որը գտնվում էր Փարիզի Կուրբևուա արվարձանում, և շուտով Մեծ իշխան Դմիտրի Պավլովիչի գլխավորությամբ ստեղծում են այստեղ լաուն-թենիսի ակումբ։ Դա առաջին ռուսական թենիսի ակումբն էր ոչ միայն Փարիզում, այլև ողջ ռուսական սփյուռքում։ Իդա Ադամյանցը ևս հաճախում է այդ խմբակը։ Նա շատ արագ յուրացնում է թենիսի հմտությունները և 1928 թվականին դառնում արտերկրում Ռուսաստանի անդրանիկ առաջնության հաղթողը՝ եզրափակիչում պարտության մատնելով բազմափորձ Սոֆյա Պետրոկոկինոյին՝ անցյալում Մոսկվայի բազմակի չեմպիոնուհուն։ Երկու տարի անց արդեն Իդան հաղթում է Էվիան-լե-Բլեյնի ուժեղ մասնակիցներ ունեցող մրցաշարում՝ մենախաղում և խառը զուգախաղում, այնուհետև Մոնտե Կառլոյում նվաճում մինչև 21 տարեկան թենիսիստների Երիտասարդական գավաթը։ Դրանից հետո անհրաժեշտություն ծագեց փոխելու փախստականների համար նախատեսված իր նանսենյան անձնագիրը, քանզի դրանով չէր կարող Ֆրանսիայի սահմաններից դուրս մասնակցել միջազգային մրցումներին։
1930-ականների սկզբից Իդա Ադամյանցը դասվում է արդեն Ֆրանսիայի լավագույն թենիսիստուհիների շարքին։ Այդ ժամանակահավածում Իդան մշտապես մասնակցել է բազմաթիվ եվրոպական երկրների բաց առաջնությունների։ Նրա ամենախոշոր նվաճումներն են հանդիսացել` 1929 և 1930 թթ. Իսպանիայի բաց առաջնության հաղթող, 1931 թվականին` Հոլանդիայի և Բեռլինի, 1932 թվականին` Իտալիայի և Ռումինիայի բաց առաջնությունների հաղթող։ Ուիմբլդոնի և Ռոլան Գարոսի՝ Ֆրանսիայի թենիսի բաց առաջնության մրցաշարերում, մենախաղում հասել է մինչև 3-րդ փուլ, Ռոլան Գարոսի զուգախաղերում մինչև եզրափակիչ։
1935 թվականին Իդա Ադամովան ամուսնանում է ֆրանսիացի գրող և հրապարակախոս Կլոդ Բուրդեի հետ և ունենում երեք զավակ՝ երկու որդի և մեկ դուստր։ Իր մարզական կարիերան Ադամովան ավարտում է 1930-ականների վերջին, սակայն ակտիվ սպորտից չի հեռանում. հայտնի է, որ նա որոշ ժամանակ աշխատել է որպես մարզիչ։ Իդա Ադամյանց-Ադամովան մահացել է 1993 թվականին, 82 տարեկանում։ Թաղված է Փարիզում, Պասսիի գերեզմանատանը։


== Ծանոթագրություններ ==


== Արտաքին հղումներ ==
Players Archive Ida Adamoff
delpher.nl(չաշխատող հղում)
gallica.bnf.fr
delpher.nl/
independent.co.uk
Կարծր ապար (ֆիլմ)

Կարծր ապար, 1974 թվականին Հայֆիլմ կինոստուդիայում նկարահանած ֆիլմ։ Նկարահանվել է ԿՀ պատվերով, Անահիտ Սեկոյանի «Եթե Որոտանը խոսեր» վեպի էկրանավորումն է։


== Սյուժե ==
Որոտանի ՀԷԿ-ի և ջրամբարը կառուցող մարդկանց մասին պատմող արդյունաբերական դրամա։


== Դերերում ==
Սևոյան - Սոս Սարգսյան
Խաչատուր - Լորենց Առուշանյան
Բակուր - Ալեքսանդր Խաչատրյան
Հովսեփ - Հովակ Գալոյան
Տասյա - Ի. Բուտկևիչ
Նահապետ - Դ. Ամիրբեկյան
Մանե - Լ. Բարխուդարյան
Գարեգին - Լ. Բատիկյան
Զոհրապ - Գ. Խաչատրյան
վարչության պետ - Վ. Ռուդովիչ
Ղազարյան - Գ. Կարապետյան


=== Դրվագներում ===
Ռազմիկ Արոյան, Կ. Համբարձումյան, Արսոն Բագրատունի, Օ. Տեր-Հովհաննիսյան, Լ. Խաչատրյան, Է. Շահիրյան, Կ. Էքմեքչյան (Կալաֆատիս), Խ. Նազարեթյան։
Նկարահանումներին մասնակցել են նաև Որոտան ՀԷԿ-ի Տոլորսի տեղամասի բանվոր-շինարաները։


== Ծանոթագրություններ ==
Արձնիի ճակատամարտ

Արձնիի ճակատամարտ, Արաբական խալիֆայության դեմ 774-775 թվականների հայերի ապստամբության ժամանակ վերջին և ամենախոշոր մարտը։ Տեղի է ունեցել 775 թվականի ապրիլի 24 - ապրիլի 25-ին։


== Ընթացքը ==
Ապրիլի 24-ին Արաբական 30 հազարանոց զորքը, Ամր իբն Իսմայիլ զորապետի գլխավորությամբ Արճեշի ճակատամարտից հետո ներխուժել է Բագրևանդ գավառը՝ բանակելով Արձնի գյուղի մոտ, Արածանիի ափին։ Հայկական 5 հազարանոց զորքը, Մուշեղ Մամիկոնյանի հրամանատարությամբ, թողնելով Կարին քաղաքի պաշարումը, Բասենի վրայով մտել է Բագրևանդ և, անցնելով Արածանին, թշնամու հետ ունեցել առաջին փոքրիկ ընդհարումը։ Ապրիլի 25-ին՝ արևածագին սկսվել է ճակատամարտը։ Սկզբում հայերը փախուստի են մատնել արաբներին, սակայն վերջիններս, օգնության հասած զորքով հակահարձակման են անցել և պարտության մատնել հայերի՝ գերազանցապես ռամիկներից բաղկացած զորքը։


== Կորուստները ==
Արձնիի ճակատամարտում հերոսաբար ընկել են 3000 հայեր, այդ թվում՝ 

Բագրատունյաց տնից` Սմբատ սպարապետը և նրա տոհմակից Սահակը.
Մամիկոնյանց տնից՝ Մուշեղ զորավարը և տոհմապետ Սամվելը.
Գնունյաց տնից՝ Դաշույն Վահանը և ուրիշ նախարարներ։


== Ծանոթագրություններ ==


== Աղբյուրներ ==
«Ղևոնդ, Պատմություն», թարգմ. Արամ Տեր-Ղևոնդյանի, Երևան, 1982, էջ 118-121.
Պեզան

Պեզան (ֆր.՝ Pezens), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1251 մարդ, բնակչության խտությունը` 112.60 մարդ/կմ²։ Բնակավայրը զբաղեցնում է 11.11 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 140 կմ արևմուտք, Կարկասոն քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 846 աշխատունակ (15-64 տարեկան) բնակիչ, որոնցից ակտիվ էին 584-ը, իսկ ոչ ակտիվները` 262։ Ակտիվության ցուցանիշը կազմում է 69,0 %։ 584 աշխատունակ մարդկանցից աշխատել է 505 անձ (267 տղամարդ և 238 կին)։ Գործազուրկ են եղել 79 անձ (33 տղամարդ և 46 կին)։ 262 անաշխատունակներից 108-ը եղել են աշակերտներ կամ ուսանողներ, 91-ը` թոշակառուներ, իսկ 63-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տրետո

Տրետո (ֆր.՝ Treteau), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03289։


== Բնակչություն ==
Համայնքի բնակչությունը 2008 թվականին կազմում էր 551 մարդ։


== Տնտեսություն ==
2007 թվականի տվյալներով 330 աշխատունակ տարիքի մարդկանցից (15-64 տարեկան) 242-ը տնտեսապես ակտիվ էին, 88-ը անգործունակ (ակտիվության ցուցանիշը 73,3 %, 1999 թվականին եղել է՝ 63,6 %)։ 242 աշխատունակ բնակիչներից 218-ը աշխատում էին (128 տղամարդ և 90 կին), անաշխատանք էին 24-ը (9 տղամարդ և 15 կին)։ 88 անգործունակ մարդկանցից 13-ը աշակերտներ կամ ուսանողներ են, 37-ը թոշակառու, 38-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Տրետո» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-11 
«Տրետո» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
.sa

.sa Սաուդյան Արաբիայի վերին մակարդակի ազգային դոմենը։ Այս կարգի դոմենները հնարավոր է գրանցել SaudiNIC-ի միջոցով։
Երկրորդ մակարդակի դոմենները, որոնք պաշտոնապես բաց են երրորդ մակարդակի գրանցումներում, հետևյալն են՝

com.sa՝ առևտրային կազմակերպություններ և գրանցված ապրանքանիշեր
edu.sa՝ կրթական հաստատություններ
sch.sa՝ տարրական և միջնակարգ դպրոցներ
med.sa՝ առողջապահական կենտրոններ (հիվանդանոցներ, կլինիկաներ և այլն)
gov.sa՝ կառավարական հաստատություններ
net.sa՝ համացանցային ծառայություններ (ISPs, web hosting, պորտալային կայքեր և այլն)
org.sa՝ ոչ առևտրային կազմակերպություններ
pub.sa՝ հաստատություններ կամ անհատներ, որոնք չեն համապատասխանում այլ կատեգորիաների՝ ներառյալ անձնականները


== Արտաքին հղումներ ==
IANA .sa whois տեղեկություն
Internet Services Unit of - King Abdulaziz City for Science & Technology
.sa դոմենի գրանցման կայք Archived 2006-04-28 at the Wayback Machine.
Գոլուբովկա (Զերնոգրադի շրջան)

Անվան այլ կիրառումների համար տե՛ս՝ Գոլուբովկա (այլ կիրառումներ)Գոլուբովկա (ռուս.՝ Голубовка), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Կրասնոարմեյսկի գյուղական համայնքի կազմի մեջ։
Գայանե Մկրտչյան

Գայանե Մկրտչյան (հունվարի 24, 1952(1952-01-24), Երևան, Հայկական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (2012)։ Հայաստանի թատերական գործիչների միության անդամ (1971)։


== Կենսագրություն ==
Գայանե Մկրտչյանը ծնվել է 1952 թվականին Երևանում։ Ավարտել է Երևանի Խաչատուր Աբովյանի անվան դպրոցը։ Դպրոցական տարիներից հաճախել է Արշավիր Ղազարյանի և Պարզանուշ Պարոնյանի թատերական խմբակ։ 1969-1993 թվականներին եղել է Երևանի Պատանի հանդիսատեսի թատրոնի դերասանուհի։ Առաջին անգամ բեմում մարմնավորել է Բոնկայի դերը Դ.Դանչևի «Հեքիաթ չորս նմանակ եղբայրների մասին» ներկայացման մեջ։ 1971-1975 թվականներին սովորել է Երևանի գեղարվեստա-թատերական ինստիտուտի դերասանական ֆակուլտետում` Արտաշես Հովսեփյանի արվեստանոցում։ Պատանի հանդիսատեսի թատրոնի կազմում հյուրախաղերով հանդես է եկել Վրաստանում, Մոսկվայում, Մնջախաղի թատրոնի հետ` Միջին Ասիայում, Ուրալում, մերձմոսկովյան քաղաքներում, Գերմանիայում։ 1990-1995 թվականներին ներգրավված լինելով Նարեկ Դուրյանի «Բոհեմ» թատերախմբի կազմում հյուրախաղերով հանդես է եկել Ֆրանսիայում, Անգլիայում, Բելգիայում, Շվեյցարիայում, Հունաստանում, Կիպրոսում։
Մասնակցել է նաև ռադիոյի և հեռուստատեսության բազմաթիվ բեմադրությունների։ Հանրային հեռուստատեսությունում կրկնօրինակել է մի քանի տասնյակ ֆիլմեր։ 1997 թվականից Երևանի Գաբրիել Սունդուկյանի անվան ազգային ակադեմիական թատրոնի դերասանուհի է։


== Ներկայացումներ ==
Մոխրոտ՝ Գաբբեի «Մոխրոտ»
Հերդա՝ Ե. Շվարցի «Ձյունե թագուհի»
Ազնվական կին՝ Ուիլյամ Շեքսպիրի «Մակբեթ»
Յորքի դքսուհի՝«Ռիչարդ Երրորդ»
Հերո՝ «Ոչնչից մեծ աղմուկ»
Մարիաննա՝ Մոլիերի «Տարտյուֆ»
Վալյա Բորց՝ Ա. Ֆադեևի «Երիտասարդ գվարդիա»
Ժեննի Մարքս՝ Քսանինի «Ես մարդ եմ»
Ջեմմա՝ Վոյնիչի «Բոռը»
Աստրիդ՝ Ա. Լինդգրենի «Մանչուկն ու Կառլսոնը»
Սիդ՝ Մարկ Տվենի «Թոմ Սոյերի արկածները»
Մայր՝ Լ. Բերֆուզիի «Մեր ծնողների նևրոզները»
Դքսուհի՝ Միխայիլ Բուլգակով «Դոն Քիշոտ»
Ռուս կին՝ Ն. Դուրյանի «Հեյ, ջան Երևան»
Կատերինա՝ Ֆյոդոր Դոստոևսկու «Ոճիր և պատիժ»
Մաթիլդա՝ Ֆ. Դյուրենմաթի «Ծեր տիկնոջ այցը»
Լուսյա՝ Լ. Անթառանյանի «Անառակ դստեր վերադարձը»


== Ռադիոբեմադրություններ ==
Ա. Վամպիլովի «Մի անգամ Չուլիմսկում»
Սեդա՝ Լևոն Շանթի «Հին աստվածներ»
Էրենդիրա՝ Գաբրիել Գարսիա Մարկեսի «Պատմություն Էրենդիրայի և տատիկի մասին»


== Հեռուստաներկայացումներ ==
Սոնյա՝ Անտոն Չեխովի «Քեռի Վանյա»
Սոֆիյկու՝ Իոն Դրուցեի «Կասսամարե»


== Հեռուստասերիալներ ==
«Որբերը»
«Վերադարձ»
«Ուր է իմ տղամարդը»


== Պարգևներ ==
ՀՀ վաստակավոր արտիստ, 2012
ԽՍՀՄ Աշխատանքի արիության մեդալ


== Ծանոթագրություններ ==
Ջայվ

Ջայվ (անգլ.՝  jive)՝ աֆրոամերիկյան ծագման պար, հայտնվել է 1940-ականների սկզբին ԱՄՆ-ում։ Ջայվը սվինգի տարատեսակ է, արագ և ազատ շարժումներով։ Ժամանակակից ջայվը տարբերվում է ռիթմային կարգով, թեև այն հաճախ օգտագործում են նույն ձևերը և շարժումները։
Երաժշտական չափը 4/4, տեմպ - 44 տակտ րոպեում։


== Նկարագրություն ==
Ջայվ պարը կատարվում է ժամանակակից պարահանդեսային պարերի մրցույթների ժամանակ։ Լատինաամերիկյան հինգ պարերից  ջայվը միշտ գնում է վերջին և փառաբանում մրցույթի ծրագրերը։ Այս պարը շատ արագ և եռուն է։ Այսպիսով, նա թույլ է տալիս զույգերին ոչ միայն ցույց տալ տեխնիկական վարպետությունը, այլև ցուցադրել ֆիզիկական պատրաստվածությունը։
Ժամանակակից ջայվի հիմնական ձևը արագ է (քայլ→վահանակ→քայլ) ձախ և աջ հետ ավելի դանդաղ քայլ առաջ և ժամանելուց առաջ։ Ազդրի և ծնկի բարձրացման հաշվին , որը գտնում է հիմնական հաշիվները։ Քայլեր են արվում հետ ։ Ընդ որում, մարմնի քաշը միշտ գտնվում է առջևում։ Պարելիս զույգը փորձում է շեշտը դնել ամեն  հաշվի, դրանով իսկ մեծացնում է կատարման արագությունը։ Դա միայն շարժման մի փոքր նկարագրություն է, քանզի ավելի բարդ տեխնիկան ներառում է կոնքերի շրջադարձ, մեջքի աշխատանք  և շատ ավելին։


== Ծանոթագրություններ ==


== Արտաքին հղումներ ==
Ջայվի պատմություն Archived 2009-03-23 at the Wayback Machine.
Jive - կայծատարած պար՝ ջայվ
Ջայվի վիդեո դասընթաց
Ենգիջա (այլ կիրառումներ)

Ենգիջա, կարող է վերաբերել՝

Ենգիջա - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում
Ենգիջա - գյուղ Արևելյան Հայաստանում, Կարսի մարզում
Երմոտաևո

Երմոտաևո (ռուս.՝ Ермотаево, բաշկիրերեն՝ Ярматай), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրացաններ են ճայթում սրտիս մեջ…

«Հրացաններ են ճայթյում սրտիս մեջ…», Հովհաննես Թումանյանի բանաստեղծություններից։


== Ստեղծման պատմություն ==
Գրվել է Առաջին համաշխարային պատերազմին նախորդող ամիսներին։ Այդ մասին վկայել է ինքը՝ հեղինակը. «Ինձ համար բնավ զարմանալի բան չկա,-գրել է նա «Կարելի է և ցանկալի հոդվածում»,-բայց թերևս ոմանք զարմանան, եթե ասեմ, որ պատերազմի նախընթաց ամիսներին ես էնքան պարզ էի զգում պատերազմը, որ հատուկ բանաստեղծություն ունեի, մինչև անգամ ուզում էի տպել «Նոր Հոսանք» ամսագրում, բայց ինչ-ինչ պատճառներով անհարմար գտանք։ Ահա նույնիսկ մեկի առաջին տունը, որ հիշողությանս մեջ է դեռ․

Եղիշե Չարենցի անվան գրականության և արվեստի թանգարանի Հովհաննես Թումանյանի ֆոնդ 69-րդ համարում պահվում է մեկ սևագիր ինքնագիր։
Առաջին անգամ տպագրվել է 1941 թվականին՝ «Սովետական գրականություն» ամսագրի 12-րդ համարի 38-րդ էջում, այնուհետև՝ Հովհաննես Թումանյանի երկերի ժողովածուի առաջին հատորի 522 էջում։


== Ծանոթագրություններ ==
Գոլդինո (գյուղ, Միխայլովսկի շրջան)

Գոլդինո (ռուս.՝ Голдино), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 614 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրոսակ

Բրոսակ (ֆր.՝ Brossac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 535 մարդ, բնակչության խտությունը` 24.50 մարդ/կմ²։ Բնակավայրը զբաղեցնում է 21.84 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 39 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 311 աշխատունակ (15-64 տարեկան) բնակիչ, որոնցից ակտիվ էին 193-ը, իսկ ոչ ակտիվները` 118։ Ակտիվության ցուցանիշը կազմում է 62,1 %։ 193 աշխատունակ մարդկանցից աշխատել է 165 անձ (89 տղամարդ և 76 կին)։ Գործազուրկ են եղել 28 անձ (13 տղամարդ և 15 կին)։ 118 անաշխատունակներից 22-ը եղել են աշակերտներ կամ ուսանողներ, 70-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լուբան (Արյեժի գավառ)

Լուբան (ֆր.՝ Loubens), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09173։


== Բնակչություն ==
Համայնքի բնակչությունը 2008 թվականին կազմում էր 254 մարդ։


== Տնտեսություն ==
2007 թվականի տվյալներով 167 աշխատունակ տարիքի մարդկանցից (15-64 տարեկան) 130-ը տնտեսապես ակտիվ էին, 37-ը անգործունակ (ակտիվության ցուցանիշը 77,8 %, 1999 թվականին եղել է՝ 74,4 %)։ 130 աշխատունակ բնակիչներից 122-ը աշխատում էին (64 տղամարդ և 58 կին), անաշխատանք էին 8-ը (5 տղամարդ և 3 կին)։ 37 անգործունակ մարդկանցից 15-ը աշակերտներ կամ ուսանողներ են, 8-ը թոշակառու, 14-ը անաշխատունակ էին այլ պատճառներով։


== Տեսարժան վայրեր ==
Եկեղեցի՝ XII դար
Պորտել քարանձավ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լուբան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-7 
«Լուբան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Քասթեր շրջան (Այդահո)

Քասթեր շրջան (անգլ.՝ Custer County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 12.758 կմ² է, բնակչությունը՝ 4.342 մարդ (2010 թ. տվյալներով)։ Շրջկենտրոնն է Չալիս բնակավայրը։ Կազմավորվել է 1881 թ.։
Գլաուկոնիտ

Գլաուկոնիտ, գլավկոնիա (հունարեն՝ γλαυχός — բաց երկնագույն), միներալ, երկաթի ջրային ալյումինասիլիկատ հիդրոփայլարների խմբից։ Պարունակում է մինչև 21% երկաթի օքսիդ և ենթօքսիդ։ Բյուրեղագիտական համակարգը մոնոկլինային է։ Տարածված է գլխավորապես մեզոզոյան և կայնոզոյան հասակի նստվածքային ապարներում՝ կլորավուն հատիկների ձնով։ Կիրառվում է ջրի կոշտության նվազեցման, կանաչ ներկ ստանալու համար, նաև որպես կալիումական պարարտանյութ։
Հիդրոերկրաբանական ավազան

Հիդրոերկրաբանական ավազան, իջվածք, որ գտնվում է բարձրացած խոշոր ծալքաբեկորների կամ լեռների միջև և կազմված է ջուր պարունակող տարահասակ շերտավոր ապարներից։ Հիդրոերկրաբանական ավազանի օրինակ են Դնեպրա-դոնեցկյան, Մերձկասպյան իջվածքները։ Հիդրոերկրաբանական ավազաններն ընդգրկում են ոչ միայն արտեզյան, այլ նաև գրունտային ավազանները, ավելի լայն տերմին է, քան արտեզյան ավազանը։
Գուրգեն Եղիազարյան

Գուրգեն Համբարձումի Եղիազարյան (սեպտեմբերի 29, 1948(1948-09-29), Երևան, Հայկական ԽՍՀ, ԽՍՀՄ - հոկտեմբերի 28, 2020(2020-10-28), Երևան, Հայաստան), Հայաստանի Հանրապետության Ազգային ժողովի նախկին պատգամավոր։


== Կենսագրություն ==
1968-1973 թվականներին սովորել է Երևանի պետական համալսարանում։ Տնտեսագետ։
1987-1990 թվականներին սովորել է ԽՍՀՄ ներքին գործերի նախարարության ակադեմիայում։ Իրավաբան։
1963-1979 թվականներին աշխատել է տնտեսագետ և ինժեներ։
1976 թվականից տարբեր պաշտոններ է զբաղեցրել ՀԽՍՀ ազգային անվտանգության համակարգում, հետախուզական բաժնի պետ, 7-րդ բաժնի կառավարման ղեկավար։ Ազգային անվտանգության նախարարի տեղակալ։
1999-2003 թվականներին եղել է Ազգային ժողովի պատգամավոր։ Նաև եղել է պաշտպանության, ազգային անվտանգության և ներքին գործերին մշտական հանձնաժողովների անդամ։
2006 թվականի դեկտեմբերի 18-ին հարցազրույցի պատրվակով նրան հրավիրել են գլխավոր դատախազություն, որպեսզի բացատրություն տա, այս ամենը նա հաստատում է տեսագրության սկզբում, տարբեր մեթոդներով փորձել են նրանից ստանալ անհրաժեշտ ինֆորմացիա 1999 թվականի Հոկտեմբերի 27-ի ահաբեկչական գործողության մասին։
2003 թվականից Նոր ժամանակներ կուսակցության անդամ է։


== Հեղինակած գրքեր ==
Արեգակի զավակը (վեպ), Երևան, 2011, 348 էջ։
Արեգակի զավակը (վեպ), 2-րդ հրտ., Երևան, 2012, 348 էջ։
Գողը, Երևան, 2016, 256 էջ։
Գայլի հանգույց գործողությունը, Երևան, 2016, 320 էջ։


== Ծանոթագրություններ ==


== Արտաքին հղումներ ==
Կենսագրություն (հայ.)
Խասպեկ Խաչատուր

Խասպեկ Խաչատուր (ինչպես նաև` Խաչատուր Երեց, 1610, Թեոդոսիա, Օսմանյան կայսրություն - 1686, Թեոդոսիա, Օսմանյան կայսրություն), 17-րդ դարի հայ դպիր, բանաստեղծ և երաժիշտ։


== Կյանք և գործունեություն ==
Ծնվել է 1610 թվականին, Թեոդոսիայում։ Կրթությունը ստացել է տեղի Հովհաննես քահանայի մոտ, գրերի արվեստ և ձեռագրերի նկարազարդում է սովորել Գալուստ սարկավագի մոտ (նրա արտագրած ձեռագրերից շատերը հասել են մինչև մեր օրեր)։ Ժամանակակիցները մեծ հարգանքով են խոսել նրա մասին` առանձնապես նշելով նրա երաժշտական ունակությունները։ Եղել է քահանա։ Մոտավորապես 20 տարի (1640-ական թվականներից մինչև 1660-ական թվականների սկիզբը) ապրել է Կարասուում (այժմ` Բելոգորսկ), որտեղ սրբագրական պոեմ է գրել տեղացի մուսուլմանների կողմից կախաղան հանված ոմն Սարգիսի մասին։ Խասպեկը Սարգսին ներկայացրել է որպես հետաքրքրասեր և կենսուրախ երիտասարդ, որը, չնայած մահից առաջ մեծ վախին, չի հրաժարվում իր հավատից իր կյանքը փրկելու համար։ Հայ գրականության նախորդ սրբագրական ստեղծագործությունից տարբերվում է նրանով, որ հեղինակը մահվան մեջ նախ և առաջ տեսնում է աշխարհիկ ուրախությունների մերժում։ 1668-1671 թվականներին եղել է Կոստանդնուպոլիսում, հետո վերադարձել է Թեոդոսիա, որտեղ և մահացել է 1686 թվականին։ Նույն թվականին իր հայրենակիցները` Հովհաննեսը և Սիմեոն Կաֆացին, նրան պանեգիրիկներ են նվիրել.:
Բացի Սարգիսի նահատակության ստեղծագործությունը, Կարասուից պահպանվել են նաև Խասպեկի յոթ այլ ստեղծագործություններ, որոնցից չորսը նվիրված են Աստվածածնին (հատկապես կարևոր է «Գլուխ հանուրց ազգին կանանց երգը»), երեքում երգվում են սիրո և ուրախության մասին երգեր (լավագույնը նրանցից համարվում է «Տաղ ի վերայ վարդին և անուշահոտ ծաղկանց» երգը)։ Սիրային բանաստեղծությունները գրված են խոսակցական հայերենով, աչքի են ընկնում հեղինակի պարզությամբ և միամտությամբ, ցույց են տալիս նրա հակվածությունը աշխարհիկ կյանքին։


=== Երկերի և կենսագրական ակնարկների լույսընծայում ===
Н. Акинян Тагасац Хачатур Хаспек Ерец Кафаци  Խաչատուր Խասպեկ Երեց Կաֆացի տաղասաց. — № 5-6.
А. Саакян Армянская поэзия позднего средневековья (XVI—XVII вв.) = Ուշ միջնադարի հայ բանաստեղծությունը (XVI—XVII դդ.). — Ер., 1975. — 336 с.
М. Абегян История древнеармянской литературы = Հայոց Հին Գրականության Պատմություն. — Ер., 1946. — Т. 2. — 600 с.
Армянские поэты Крыма XV–XX вв.. — Симферополь, 2008. — С. 76—91. — 240 с.


== Ծանոթագրություններ ==
(1026) Ինգրիդ

(1026) Ինգրիդ (անգլ.՝ Ingrid), աստերոիդ աստերոիդների հիմնական գոտում։ Հայտնաբերվել է 1923 թվականի օգոստոսի 13-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,254511 ա. մ., առավելագույնը մոտենում է 1,8443 ա. մ. հեռավորության վրա և հեռանում 2,6647 ա. մ.։ Արեգակի շուրջ մեկ ամբողջական պտույտ է կատարում 1236,45 երկրային օրվա ընթացքում, իր ուղեծրով շարժվելով միջինում 0,291156 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։
Ինգրիդ աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1026) Ինգրիդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ւ

Ւ, ւ (անունը՝ ւիւն (վյուն)), հայկական այբուբենի 34-րդ տառն է։ Թվային արժեքն է 7000։
Ստեղծել է Մեսրոպ Մաշտոցը 405-406 թվականներին։ Միջնադարին օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդի մեջ ներկայացված է՝

մեծատառ Ւ՝ U+0552
փոքրատառ ւ՝ U+0582


== Բրայլով ներկայացումը ==


== Ծանոթագրություններ ==
Անդրեյ Կոմաց

Անդրեյ Կոմաց (սլովեն.՝ Andrej Komac, դեկտեմբերի 4, 1979(1979-12-04), Šempeter pri Gorici, Municipality of Šempeter–Vrtojba, Սլովենիա), սլովենացի ֆուտբոլիստ, կիսապաշտպան։ Խաղացել է Սլովենիայի ազգային հավաքականում։


== Ակումբային կարիերա ==
Անդրեյ Կոմացն իր առաջին մասնագիտական ​​պայմանագիրը կնքել է 1997 թվականին «Գորիցա» ակումբի հետ։ Այնուամենայնիվ, ամբողջ մրցաշրջանի ընթացքում նա թիմի կազմում անցկացրել է ընդամենը յոթ խաղ, և մեկ տարի անց տեղափոխվել «Պրիմորիե», որի կազմում խաղացել է 1998 թվականից մինչև 2004 թվականը՝ ընդմիջում կատարելով 2001/02 մրցաշրջանում, երբ հանդես էր գալիս Լյուբլյանայի «Օլիմպիայի» կազմում։ Ընդհանուր առմամբ, «Պրիմորիե» կազմում Կոմացն անցկացրել է 118 հանդիպում և խփել 6 գոլ։ 2004 թվականին ֆուտբոլիստը վերադարձել է «Գորիցա», որի կազմում խաղացել է մինչև 2006 թվականը։ Ակումբի կազմում Անդրեյը երկու անգամ դարձել է Սլովենիայի չեմպիոն (2005 և 2006 թվականներին)։ 2006 թվականի ձմռանը Կոմացը տեղափոխվել է պորտուգալական «Մարիտիմո», սակայն ակումբի կազմում յոթ հանդիպում անցկացնելուց հետո նա նույն թվականի ամռանը պայմանագիր է կնքել շվեդական «Յուրգորդենի» հետ։ Ֆուտբոլիստը շվեդական ակումբի կազմում խաղացել է մինչև 2009 թվականի ամառ, երբ տեղափոխվել է Թել Ավիվի «Մակկաբի»։ 2012 թվականի մարտին նա վերադարձել է «Գորիցա»։


== Միջազգային կարիերա ==
2000-2001 թվականներին Անդրեյ Կոմացը խաղացել է Սլովենիայի երիտասարդական հավաքականի կազմում՝ մասնակցելով 7 հանդիպման։ Ազգային հավաքականում նորամուտը կատարել է 2004 թվականի օգոստոսի 18-ին՝ Սերբիա և Չեռնոգորիայի հավաքականի դեմ ընկերական խաղում։ Մասնակցել է 2010 թվականի աշխարհի առաջնությանը։ Ընդհանուր առմամբ Սլովենիայի հավաքական կազմում անցկացրել է 43 հանդիպում։

Ընդհանուր՝ 43 հանդիպում / 0 գոլ, 12 հաղթանակ, 11 ոչ-ոքի, 20 պարտություն
(թարմացվել է 2010 թվականի հունիսի 18-ի դրությամբ)


== Ձեռքբերումներ ==
«Գորիցա»Սլովենիայի չեմպիոն (2) – 2004/05, 2005/06
Սլովենիայի գավաթի խաղարկության եզրափակչի մասնակից (1) – 2005


== Ծանոթագրություններ ==


== Արտաքին հղումներ ==
Ֆուտբոլիստի էջը ՍՖՖ կայքում(սլովեն.)
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Մժեղներ

Մժեղներ (լատ.՝ Simuliidae), երկթևանիների կարգի արյունածուծ միջատների ընտանիք։ Մարմնի երկարությունը 1,5-7 մմ է։ Արտաքինից նման են ճանճերին։ Կուրծքը սապատավոր է, հանգիստ վիճակում թևերը ծալվում են իրար վրա։ Թրթուրը և հարսնյակը, զարգանում են հոսող ջրերում։ Ձմեռում են ձվերը, երբեմն՝ թրթուրները։ Տարեկան տալիս են 1-4 սերունդ։ Արուները սնվում են բույսերի հյութով, էգերը սովորաբար արյունածուծ են։ Թուքը թունավոր է, առաջացնում է ընդհանուր թունավորման երևույթներ (թուլություն, ջերմության բարձրացում, գլխացավ, սրտխառնոց)։ Ակտիվ են առավոտյան և երեկոյան ժամերին։ Մժեղները մարդու և ընտանի կենդանիների ճիճվային և վարակիչ հիվանդությունների հարուցիչների փոխանցողներ են (օնխոցերկոզ, տուլարեմիա և այլն)։


== Տարածվածություն ==
Տարածված են երկրագնդի տարբեր շրջաններում, սակայն որպես օնկոցերխոզ հիվանդության հարուցիչների փոխանցողներ հանդիպում են միայն Աֆրիկայում և Հարավային ու Կենտրոնական Ամերիկայում։ Դրանք խայթում են հիմնականում մարդու ազդրի և իրանի կողային մասերը, որտեղ և կուտակվում են օնկոցերկայի միկրոֆիլարիաներ ը։
Հայտնի է մժեղների ավելի քան 1200 տեսակ։ ՀՀ ցածրադիր վայրերում տարածված մժեղները տարեկան տալիս են 2-4 սերունդ։ Ցուրաքանչյուր սերնդի զարգացման տևողությունը 18-25 օր է։ Լեռնային բարձրադիր շրջանների հոսող ջրերում տալիս են 1 սերունդ, որի զարգացման տևողությունը 80—105 օր է։ Հայաստանում առավել վտանգավոր են համարվում Wilhelmia paraequina, W․ mediterranea, Odagmia kiritschenkoi, Od․ caucasica, Testisimulium condici տեսակները։ Պայքարի միջոցները՝ ինսեկտիցիդներ և վախեցնող նյութեր՝ ռեպելենտներ։
Կոստինսկոե (գյուղ, Պոչինկովսկի շրջան)

Կոստինսկոե (ռուս.՝ Костинское), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միություն (հանդես)

Անվան այլ կիրառումների համար տե՛ս՝ Միություն (այլ կիրառումներ)«Միություն», հասարակական, քաղաքական և ուսումնական կիսամյա հանդես։ Զմյուռնիայի Հաշտենից ընկերության հրատարակություն։ Լույս է տեսել 1860 թվականին, Զմյուռնիայում։ Խմբագիր՝ Ս․ Վանանդեցի։ Պաշտպանել է Ազգային սահմանադրությունը, ձգտել գաղթավայրի միաբանության։ Նպաստել է ազգային լուսավորությանն ու առաջադիմությանը, դրականորեն վերաբերվել Ա․ Ոսկանյանի «Արևմուտք» դիրքորոշմանը։ Լուսաբանել է Զմյուռնիայի վարժարանների, «Վասպուրական» թատրոնի գործունեությունը, ներկայացրել եվրոպական գրականությունը։ Աշխատակցել են Տ․ Սավանալյանը, Գ․ Կոստանդյանը, Հ․ Տետեյանը, Մ․ Մամուրյանը, Ա․ Պալապանյանը, Ղ․ Մամուրյանը, Ա․ Չելեքյանը, Ա․ Ղոնճայանը, Ս․ Փափազյանը և ուրիշներ։ 1861—1862 թվականներին հրատարակվել է «Միություն սահմանադրական» անունով։ Մ․ Հակոբյան «Միություն», Հայկական բարեգործական ընդհանուր միության պաշտոնաթերթ։ Լույս է տեսել 1912—1961 թվականներին (1912—1927 թվականներին՝ Կահիրեում, 1928—1940 թվականներին՝ Փարիզում, 1947—1961 թվականներին՝ Նյու Ցորքում)։ 1961 թվականին «Միություն»-ի և «Հուշարար»-ի միավորումով ստեղծվել է «Հուշարար-Միություն»-ը, որը պահպանել է «Միություն»-ի համարակալությունը։
Գորիցիա (այլ կիրառումներ)

Գորիցիա, կարող է վերաբերել՝

Գորիցիա - կոմունա և քաղաք Իտալիայի Գորիցիա գավառում, Ֆրիուլի Վենետիկ Ջուլիա մարզում
Գորիցիա - գավառ Իտալիայում
Վերահան

Վերահան, ընդհատ կամ անընդհատ գործողության բեռնամբարձ մեքենա, որը ծառայում է բեռները և մարդկանց կոշտ ուղղաձիգ (երբեմն թեք) ուղղատուներով կամ ռելսային ուղիներով շարժվող հատուկ բեռնակրիչ հարմարանքներով վեր բարձրացնելու համար։ Ըստ հաղորդակից բեռնակրիչ հարմարանքներին ներգործությունը հաղորդելու եղանակի, տարբերում են ճոպանային, շղթայավոր, նշաձողային, պտուտակային և պլունժերային վերահաններից։ Առավել տարածված են ճոպանային վերահանները, որոնց բեռնակրիչ հարմարանքները կախվում են պողպատե ճոպաններից։ Վերահանները որպես կանոն հանդերձված են էլեկտրական կամ (սակավ) հիդրավլիկական հաղորդակներով։ Վերահաններին են վերաբերում վերելակները, շարժասանդուղքները, պատերնոստերները, ֆունիկոււյորները, սկիպային և շինարարական ամբարձիչները (կայմային, ճոպանային, հանքահորային և այլն), պնևմաամբարձիչները (գազլիֆտերը), ավտոմոբիլ-աշտարակների վերահանները, նավամբարձիչները։
Խորձոր (Սյունիքի մարզ)

Անվան այլ կիրառումների համար տե՛ս՝ Խորձոր (այլ կիրառումներ)Խորձոր (նախկին անվանումը` Բայդաշ),
գյուղ Հայաստանի Հանրապետության Սյունիքի մարզի Կապանի տարածաշրջանում։ Գտնվում է Կապան քաղաքից մոտ 5 կմ հյուսիս-արևելք, բարձր ձորալանջին, ծովի մակարդակից մոտ 750 մ բարձրության վրա։ Բնակչությունը կազմում է 5 մարդ (2022 թ.) , հայեր։
Նախկինում Բայդաշ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ` Սյունիք, Բարգուշատ, Դիցմայրի և Սզնակ գյուղերի հետ կազմելով Սյունիք համայնքը։ Խորձոր է վերանվանվել 1991 թ. ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Խորձորի մշտական բնակչությունը կազմել է 18, առկա բնակչությունը` 6։ 20-րդ դարի առաջին կեսին եղել է ադրբեջանաբնակ։ Խորձորի բնակչության փոփոխությունը ժամանակի ընթացքում` ստորև.


== Ծանոթագրություններ ==
Կրեմենևկա (գյուղ, Վոլոդարսկի շրջան)

Անվան այլ կիրառումների համար տե՛ս՝ ԿրեմենևկաԿրեմենևկա (ուկրաիներեն՝ Кременівка), գյուղ Ուկրաինայի Դոնեցկի մարզի Վոլոդարսկիում։ Բնակավայրը նախկինում նաև անվանվել է Չերվոնոարմեյսկոե։
2001 թվականի տվյալներով Կրեմենևկա գյուղում բնակվում էր 1 207 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալտամիրա (այլ կիրառումներ)

Ալտամիրա, կարող է վերաբերել՝

Ալտամիրա - համայնք Բրազիլիայում՝ Էսպիրիտու Սանտու նահանգի կազմում
Ալտամիրա - քարանձավ Իսպանիայում հայտնի է իր Ուշ պալեոլիտ դարաշրջանի կենդանիների նկարներով
Աղդաբան Փոքր

Աղդաբան Փոքր, Ախտաբան Փոքր, լեռնագագաթ Ադրբեջանի Նախիջևանի Ինքնավար Հանրապետությունում, Զանգեզուրի լեռնաշղթայի միջին հատվածում։ Նախիջևան քաղաքից հյուսիս-արևելք, Արաքս և Որոտան գետերի ջրբաժանում։ Տեղադրման կոորդինատներ 39°37′28″ հս․. լ. 45°50′59″ ավ. ե.։ Բարձրությունը մոտ 2371 մետր։


== Ծանոթագրություններ ==
Բոն Ժեզուս դու Նորտի

Բոն Ջեզուս դու Նորտի (պորտ.՝ Bom Jesus do Norte), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Կաշեյրու դու Իտապեմիրինի գավառի կազմի մեջ։ Բնակչությունը կազմում է 10 159 մարդ՝ 2006 թվականի տվյալներով։ Գրավում է 89,111 կմ2 տարածք։ Բնակչության խտությունը՝ 114,0 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 36.471.289,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.747,95 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,766 (տվյալները՝ ՄԱԿ-ի զարգացման ծրագրի)։
Զելյոնի միս

Զելյոնի միս (Կանաչ հրվանդան), կլիմայական մերձծովյան առողջավայր Աջարիայում, Բաթումից 9 կմ հյուսիս-արևելք։ Բուժիչ միջոցներն են արևային, օդային լոգանքները, ծովում լողանալը (մայիսից-նոյեմբեր)։ Բուժվում էին շնչառական օրգանների ոչ տուբերկուլոզային հիվանդություններով և երկրորդային սակավարյունությամբ տառապողները։ Նախկինում այստեղ գործել են առողջարաններ, հանգստյան տներ, պանսիոնատներ։ Զելյոնի միսում է գտնվում աշխարհի խոշորագույն բուսաբանական այգիներից մեկը, որտեղ աճեցվում են արևադարձային և մերձարևադարձային հազվագյուտ բույսերի բոլոր տեսակները։